राष्ट्रीयता के महानायक, प्रथम उपप्रधानमन्त्री तथा प्रथम गृहमन्त्री सरदार वल्लभ भाई पटेल को इस वर्ष उनके जन्मदिवस पर समूचा राष्ट्र एक अनूठे एवं यादगार तरीके उन्हें याद करेगा। इस दिन उनकी स्मृति में निर्मित किये गये एकता की मूर्ति-स्टैच्यू आॅफ यूनिटी का भारत के प्रधानमंत्री श्री नरेन्द्र मोदी द्वारा लोकार्पण किया जाएगा। यह एक अनूठा, विलक्षण एवं दर्शनीय स्मारक है, जो गुजरात में सरोवर बांध से 3.2 किमी की दूरी पर साधू बेट नामक स्थान पर निर्मित किया गया है जो कि नर्मदा नदी पर एक टापू है। यह विश्व की सबसे ऊँची मूर्ति है, जिसकी लम्बाई 182 मीटर (597 फीट) है। वर्तमान में विश्व की सबसे ऊँची स्टैच्यू या मूर्ति 152 मीटर की चीन में स्प्रिंग टैम्पल बुद्ध है।